หน้ากากเสือจากัวร์

เจ้าตาก

Chandelier

Sticker

I'm Sorry (สีดา)

## ใบหน้าที่แท้จริง

**พีระพัฒน์ เถรว่อง** (ชื่อเล่น: บี) เกิดเมื่อวันที่ 19 กุมภาพันธ์ พ.ศ. 2515 เป็นนักร้อง, นักแต่งเพลง และอดีตนักร้องนำวงเครสเซนโด มีผลงานเพลงที่เป็นที่รู้จักกัน เช่น เพลง ดินแดนแห่งความรัก หลังจากนั้นในปี 2551 บีก็ลาออกจากวงและเป็นที่รู้จักจากศิลปินเดี่ยว มีผลงานอันเป็นที่รู้จักกันได้แก่ เพลง นาฬิกา, พูดตรง ๆ อีกทั้งในอัลบั้ม Medium Rare บียังได้รางวัลศิลปินเดี่ยวยอดเยี่ยมและรางวัลเพลงยอดเยี่ยมจากเพลงนาฬิกา จากสีสันอวอร์ดอีกด้วย

## ประวัติ

พีระพัฒน์ เข้าศึกษาที่โรงเรียนอัสสัมชัญศรีราชา รับตำแหน่งเป่า ทรัมเป็ต ของวงดุริยางค์โรงเรียน และผู้ชนะเลิศในการประกวดวงดนตรีในโครงการ BU BAND ในตำแหน่งนักร้องนำของ มหาวิทยาลัยกรุงเทพ และเกือบได้เป็นศิลปินเดี่ยวกับค่าย Stone Entertainment แต่เพียงแค่เริ่มอัดไปได้แค่ 3 เพลงค่ายก็ปิดตัวลงด้วยเหตุผลทางธุรกิจ ต่อมาในปี 2541 บอย ดุสิต โพธิ์ทอง producer อัลบั้มของบีที่ stoneได้นำอัลบั้มของบีที่ยังทำไม่เสร็จมาเสนอกับทาง Grammy แต่ผู้บริหารขณะนั้นเห็นว่าควรทำเป็นวง บอยจึงได้ชักชวนนักดนตรีที่สนิทสนมอีกสามคนมาร่วมกับบีเป็นนักร้องวง “RRR&B” สังกัด Grammy QX กับอัลบั้ม อาทั้งสามกับหลานบีและดนตรีของพวกเขา ตามด้วยอัลบั้ม RRR&B Special Volume 1 และ 2 ที่มาของเพลงฮิต “สองเรา”

หลังหมดสัญญา เริ่มรับงานเกี่ยวกับดนตรี ออกเดินสายร้องเพลงตามคลับกลางคืนทั่วกรุงเทพฯ รวมถึงรับจ้างบันทึกเสียงในสตูดิโอ โดยเน้นหนักในด้านของการใช้เสียงเป็นหลัก และมาร้องเพลงประจำที่คลับแจ๊สที่ชื่อ Saxophone Pub & Restaurant จนมาพบเพื่อนๆ และทำวงที่ชื่อ “เครสเชนโด” มีผลงานและเซ็นสัญญากับค่ายเบเกอรี่มิวสิก มีเพลงดังอย่าง "ความจริงในใจ, วีนัส และ โลกหมุนด้วยความรัก จากอัลบั้ม Crescendo ในปี 2547 และ "ดินแดนแห่งความรัก, รู้บ้างไหม จากอัลบั้ม Second Chance ในปี 2548" โดย บี พีระพัฒน์ รับหน้าที่แต่งทำนอง​และคำร้องเป็นหลัก วงเครสเซนโด ได้รับรางวัลอย่าง สีสัน อวอร์ด ถึง 2 ปีซ้อน, คมชัดลึก อวอร์ด ในปี 2547, ตามด้วย Fat Awards และรางวัลระดับนานาชาติอย่าง GBOB

หลังจากนั้นก็ได้แยกออกจากวงเครสเซนโด และยังมีผลงาน ในอัลบั้ม Sleepless Society 2 ในเพลง “อโรม่า” ในปี 2549 และโด่งดังอย่างกว้างขวางกับเพลง “บัวลอย” เพลงเด่นใน 25 ปีมนต์เพลงคาราบาว ในปี 2550

ในปี 2551 มีผลงานอัลบั้มเดี่ยว Dedicated To Love มีซิงเกิลแรกคือ “คนเดียวในโลก” อัลบั้มชุดนี้มีศิลปินและนักแต่งเพลงมาร่วมอย่าง ชีวิน โกสิยพงษ์ (บอยด์ โกลิยพงษ์), ทิวา สาระจูฑะ (บรรณาธิการ นิตยสารสีสัน) เชษฐา ยารสเอก (คนใจง่าย), พยัต ภูวิชัย (ศิลปิน, นักแต่งเพลง และ Producer), ลินา-ภัคศรณ์ ลีนุตพงษ์ (แต่งเพลง Theme นักล่าฝัน จาก Academy Fantasia, ดินแดนแห่งความรัก, รู้บ้างไหม), เป็นเอก เสกสรร (ETC, เบิร์ดกับฮาร์ท, Crescendo) ปี 2552 อัลบั้มเดี่ยวชุดที่สอง medium rare รวบรวมยอดฝีมือในการทำงานเหมือนเดิม โดยชุดนี้บีได้ "ประภาศ ชลศรานนท์" มาเขียนเพลงนาฬิกา ได้รับรางวัลสีสันอวอร์ดและพระพิฆเนศทองพระราชทาน ในปี 2555 พีระพัฒน์ ปล่อยผลงานซิงเกิล"อันตราย"และซิลเกิลลำดับที่สอง รู้ จากอัลบั้ม Soulmate (อัลบั้มนี้ภายหลังเปลี่ยนชื่อเป็น b3 และไม่มีเพลง "รู้" กับ "อันตราย")

และในปี 2557 ได้ออกอัลบั้มเดี่ยวชุดที่สาม b3

ปี 2554 เล่นละครเวทีเรื่องแรก "รักเธอเสมอ" รับบทแทนไท ได้รับกระแสตอบรับที่ดีเกินคาด ด้านชีวิตส่วนตัว สมรสกับ ลินา-ภัคศรณ์ ลีนุตพงษ์ นักแต่งเพลง เมื่อวันที่ 11 พ.ย. 2554 โรงแรมสุโขทัย ถ.สาทร ที่จัดขึ้นเมื่อเวลา 17.00 น. ณ การ์เด้นท์ วิลล่า เป็นพิธีการทางศาสนาคริสต์

ปี 2557 บี พีระพัฒน์ออกโปรโมทอัลบั้ม B3 และในวันที่ 14 พฤษภาคม 2558 ก็ได้ทำการปล่อยซิงเกิล "ยังคงมีเพียงเธอ"

ปี 2560 บี พีระพัฒน์ ได้เป็นรองแชมป์ The Mask Singer Season 2 ในนาม "หน้ากากเสือจากัวร์" โดยพ่ายแพ้ให้กับ หน้ากากซูโม่ ในรอบชิงชนะเลิศ

## ผลงาน

### Dedicated to Love (2008)

1. Intro
2. คนเดียวในโลก
3. Interlude
4. ทุกคืน
5. กรุงเทพฯ
6. ชั่วโมงนี้
7. ท่ามกลางดวงดาว
8. โลกดนตรี
9. สิ่งที่เธอควรรู้
10. พูดตรงๆ
11. คำสำคัญ
12. Interlude (ป๊อบ The Sun)
13. เดินทางด้วยความรัก
14. White Love Story
15. คนเดียวในโลก (Club Mix) (Bonus Track)
16. คำสำคัญ (Demo Version) (Bonus Track)
17. White Love Story (Extended String Version) (Bonus Track)

### Medium Rare (2009)

1. Change #
2. น้ำหยดเดียว
3. ข้าวของเครื่องใช้
4. ชนวน
5. ผมเกรงใจ
6. ไม่เหลืออะไรจะเสีย feat. The begin
7. เพราะเธอรักฉัน
8. Crazy Lonely Baby Honey
9. นาฬิกา
10. ยังสนุก

### B3 (2014)

1. น๊ะ
2. Version เดียว
3. ควัน
4. ทิ้งมันไป
5. จุดดำ
6. อยากให้เรารักกัน
7. ขวัญใจคน Soul
8. ยังคงมีเพียงเธอ
9. ขอ
10. ชีวิตดี เพราะมีเธอ
11. ต่อให้วันพรุ่งนี้

และมีเพลงอื่นๆ อีกมากมาย

## อ้างอิง

* https://th.wikipedia.org/wiki/พีระพัฒน์\_เถรว่อง